kardosdrur/scandi-wiki huggingface dataset:
Norrlands universitetshospital

Norrlands universitetshospital (Nus) () i Umeå er et svensk hospital som drives af Västerbottens läns landsting. Hospitalet er nabo til Umeå Universitet og har også et tæt samarbejde med dets medicinske fakultet.

Hospitalet er det største i Norrland og blandt de største i landet. Dets tre hovedopgaver er at bedrive kvalificeret sygepleje, forskning og undervisning. Norrlands universitetshospital er gennem sit nære samarbejde med universitetet et knudepunkt for medicinsk forskning og udvikling i det nordlige Sverige. Uddannelsen af læger er central for at tilfredstille regionens behov.

Skadestuen har en helikopterlandingsplads på taget. Hertil ankommer patienter med helikoptere fra hele regionen med alvorlige skader eller sygdomme for hurtig behandling og intensivbehandling. Länets ambulancehelikopter er stationeret i Lycksele.

Hospitalet er regionshospital for Norra sjukvårdsregionen. Den omfattar landstingene i Västernorrlands, Jämtlands, Västerbottens og Norrbottens län. Alt i alt bor der cirka 900 000 mennesker i regionen (2010) spredt over halvdelen af Sveriges areal.

Den 22. januar 2014 udpegede Dagens Medicin hospitalet til Sveriges bedste universitetshospital 2013.

Profilområder 
Norrlands universitetshospital har syv profilområder:
 Onkologi for voksne og børn
 Hjerte- og karsygdomme
 Fedme og overvægt
 Neonatal intensivpleje
 Funktionel neurokirurgi
 Infektionssygepleje
 Luftbåren transporter af patienter der kræver intensivpleje

På Norrlands universitetshospital findes de fleste specialer foruden transplantations- och barnehjertekirurgi, med undtagelse af hornhindetransplantationer som udføres her. Hospitalets center for kardiovaskulær genetik er landets eneste og det udfører både gentest og behandling af unge med arvelig hjertesygdom.

Historie 
Oprindelsen til Norrlands universitetshospital var det lasaret som Gustav III grundlagde i 1784, på Storgatan 28, lige udenfor byens vestre Byport. Hospitalet havde fire stuer hver med to sengepladser samt to celler med gittre for psykisk syge patienter.

Da Umeå blev større ved århundredeskiftet var byen i desperat behov for et større og mere moderne hospital, og Landstinget beslutede at opføre et helt nyt hospital på Ålidbacken midt i Umeå. Det indviedes i 1907 (og havde 100-årsjubilæum i 2007) med 134 døgnbehandlingspladser, heraf cirka 20 til psykisk sygea.

I 1918 blev hospitalet yderligere udbygget. I 1926 stod øjenafdelingen klar og fire år senere, i 1930, en reumatikerafdeling. I 1937 kom en afdeling specialiseret i børn til og de følgende år tilmed en afdeling för øre- næse- og halssygomme. I 1953 kom kvindekliniken til og i 1957 fik hospitalet en plastikkirurgisk klinik. Da det senere blev besluttet at NUS skulle være Norrlands regionhospital skete der en kraftig udvidelse med nye specialenheder og frem for alt lokalerne der nu skulle huse endnu flere patienter.

Kilder

Eksterne henvisninger 

 Västerbottens läns landsting 
 Medicinska institutionen vid Umeå universitet: En kort historik 
 Centrum för kardiovaskulär genetik, CKG, Västerbottens läns landsting 

Umeå Universitet
Hospitaler i Sverige
Bygninger, konstruktioner og anlæg i Umeå
Axel Paulsen

Axel Rudolf Paulsen (18. juli 1855 i Kristiania - 9. februar 1938) var en norsk skøjteløber og kunstskøjteløber. Han fandt på kunstskøjteløbhoppet axelhoppet, som er opkaldt efter ham. Paulsen var en af Norges første idrætsstjerner og folkehelt.

Eksterne henvisninger 

 

Kunstskøjteløbere fra Norge
Pran

Pran Krishan Sikand (12. februar 1920 – 12. juli 2013), bedre kendt under navnet Pran, var en flere gangen prisvindende indisk skuespiller, bedst kendt som en filmskurk i Bollywood-film fra 1940'erne til 1990'ern. Han spillede helten i film fra 1940–47 og skurk fra 1942–1991 og havde biroller og karakterroller fra 1948–2007.

Referencer

Eksterne henvisninger 

 

Skuespillere fra Indien
Natura 2000-område nr. 59 Kysing Fjord

Natura 2000-område nr. 58 Kysing Fjord  er et Fuglebeskyttelsesområde (F30), der har et areal på i alt 370 ha. Området omfatter den 3 km lange, lavvandede Norsminde Fjord, en del af den afvandende Kysing Fjord, der er inddiget bruges som landbrugsarealer, og engene omkring Odder Ås nedre løb ud til fjorden. Fjorden har en gennemsnitsdybde på hun ca. 60 cm, og vandstand og saltholdighed er reguleret med en højvandssluse ved Norsminde af hensyn
til landbrugsproduktionen på de tilstødende arealer. Slusen lukker automatisk når vandstanden i havet ud for er over 35 cm over dagligt vande.

Udpegning 
Norsminde Fjord har siden 1942 været udlagt som vildtreservat. Området er et
vigtigt overvintrings- og rasteområde for andefugle og blishøns.

Fuglebeskyttelsesområde 30 er udpeget af hensyn til sangsvane der har en relativt lille, men dog væsentlig forekomst i området, som bidrager væsentligt til at opretholde artens udbredelsesområde i Danmark.

Sangsvane forekommer regelmæssigt i vinterhalvåret i Norsminde Fjord. I perioden 1993 til 2005
er der sket en stigning i forekomsten af arten. Denne stigning er sandsynligvis et udtryk for, at
arten generelt er i fremgang, og en længere periode med mildere vintre betyder, at arten ikke
trækker syd for Danmark. I vinterperioden fouragerer sangsvanen overvejende på vintergrønne
marker med enten raps, hvede eller græs og sangsvanen er derfor
mindre afhængig af vegetationen i selve fjorden.

Norsminde Fjord er den største kystlagune i det tidligere Århus Amt; Naturtypen kystlaguner (1150*) er en prioriteret naturtype i henhold til Habitatdirektivet, men dette er ikke medtaget i udpegningsgrundlaget, da den ikke er habitatområde.

Fredninger 
En del af den tidligere Kysing Fjord, i alt 50 hektar strandeng og afvandet agerjord, lige syd for den nuværende fjord, blev fredet 1970 .

Videre forløb 
Natura 2000-planen blev vedtaget i 2011, hvorefter kommunalbestyrelserne
og Naturstyrelsen udarbejdede bindende handleplaner for
gennemførelsen af planen. Planen videreføres og videreudvikles i anden planperiode 2016-21. Natura 2000-området ligger i Odder og Aarhus Kommune, og naturplanen koordineres med vandplanen for 1.9 Hovedvandopland Horsens Fjord

Se også 
 Internationale naturbeskyttelsesområder i Danmark
 Naturtyper i Danmark

Eksterne kilder og henvisninger 

 Naturplanen
 Naturplanen 2016-2021
 Basisanalysen 2007
 Basisanalysen 2016-21

Natura 2000-planer
Lokaliteter i Odder Kommune
Lokaliteter i Aarhus Kommune
Fuglebeskyttelsesområder i Danmark
Paul Bloch

Paul Trepka Bloch (8. maj 1869 i København — 27. februar 1946 på Kattinge Værk, Roskilde) var en dansk maler. Paul var søn af maleren Carl Bloch og Alma Trepka.

På grund af en sindssygdom var Paul Blochs samlede produktion lille og dateres til årene mellem 1888 og århundredskiftet; dette hindrede ham i at fortsætte sin kunstneriske karriere. Ved sin død var han indlagt på Sct. Hans Hospital.

Han er begravet på Holmens Kirkegård.

Ekstern henvisning 
 

Malere fra Danmark
Personer fra København
Danskere i 1800-tallet
Danskere i 1900-tallet
Paul
Iran Aseman Airlines

Iran Aseman Airlines eller Aseman () er et iransk flyselskab grundlagt i Tehran i 1970. Flyselskabet opererer med indenrigsflyvninger og regionale flyvninger inden for den Persiske Golf, samt charter- og taxaflyvninger.

Historie 
Selskabet blev etableret i sin nuværende form 1980, hvor de første flyvninger også påbegyndtes. Indtil marts 2007 var selskabet ejet af en iransk pensionsfond, og havde på daværende tidspunkt 298 ansatte. Siden blev selskabet privatiseret. Selskabets historie går tilbage til 1958, til selskabet Air Taxi Co., som blev til Pars Air i 1970'erne, og som senere blev til Aseman Airlines. Aseman var det første flyselskab i det vestlige Asien, som oprettede luftambulancetjenester.

Flytyper 
Følgende, er en liste over Iran Aseman Airlines flytyper. (Senest opdateret: August 2014).

Eksterne henvisninger 

Aseman Airlines
Etableret i 1970
Teheran
Channel Islands National Park

Channel Islands National Park er en nationalpark som består af fem af de otte kanaløer i delstaten Californien, USA. Parken blev etableret 5. marts 1980, og er på  2.493 km², hvoraf halvdelen ligger under havoverfladen. Selv om øerne er nær kysten af det tæt befolkede Sydcalifornien, er øerne alligevel så isoleret og forladt at de er forholdsvis uudviklet sammenlignet med fastlandet.

Øerne i parken strækker sig langs den sydlige kyst til Californien fra Point Conception i nærheden af Santa Barbara og helt til San Pedro som er i nabolaget til Los Angeles. Parkens hovedkvarter ligger i byen Ventura. Øerne har et unikt middelhavsagtigt økosystem. Oprindelig blev øerne bosat af chumashfolket.

Channel Islands National Park har en lang række betydelige naturlige og kulturelle resurser. Den blev udpeget som et US National Monument den 26. april 1938 og den blev et Biosfærereservat i 1976. Parken blev forfremmet til en nationalpark den 5. marts 1980. 

Der er fundet mere end 2.000 arter af planter og dyr i parken. Tre af pattedyrene er endemisk til øerne, og i alt er   145 af arterne helt unikke for øerne og er ikke fundet andre steder på kloden. Det marine liv i havet omkring øerne varierer fra bittesmå mikroskopiske plankton til den udrydningstruede blåhval.

Se også 
 Kanaløerne, Californien
 Nationalparker i USA

Eksterne kilder/henvisninger 

Officielt websted

Nationalparker i USA
Californien
Iran Pro League 2013-14

Iran Pro League 2013-14 var den 13. sæson af Iran Pro League og den ottende under navnet Persian Gulf Cup.  Esteghlal var de forsvarende mestre. Sæsonen havde 14 hold fra forrige sæson og to nye hold, der var rykket op fra Azadegan League 2012-13: Gostaresh som gruppe A-vindere og Esteghlal Khuzestan som gruppe B-vindere. De erstattede nedrykkerne Gahar Zagros, Aluminium Hormozgan, Sanat Naft og Paykan. Esteghlal Khuzestan rykkede op i stedet for gruppe B-vinderne, Shahrdari Tabriz, på grund af en matchfixing-skandale. Ligaen startede den 24. juli 2013 og sluttede den 11. april 2014. Kampplanen blev annonceret den 9. juli 2013. Foolad vandt mesterskabet for anden gang i klubbens historie.

Stilling

Referencer 

Fodboldsæson 2013-14
Pro League 2013-14
Velær lateral approksimant

Den velære laterale approksimant er en konsonant, der er sjælden i verdens sprog. Den indikeres i det internationale fonetiske alfabet som ⟨ʟ⟩, og dens X-SAMPA-symbol er L\. De velære lateraler involverer ofte en klusil foran - her [ɡ͡ʟ].

Egenskaber 
Den velære laterale approksimant er:
 Pulmonisk-egressiv, hvilket betyder at den udtales ved at lade lungerne trykke luft ud gennem taleapparatet.
 Stemt, hvilket betyder at stemmebåndet er spændt under udtalen og dermed genererer en tone.
 Velær, hvilket betyder at den udtales med tungeryggen trykket mod ganesejlet.
 Lateral, hvilket betyder at luftstrømmen bevæger sig langs tungens sider.
 Approksimant, hvilket betyder at luftstrømmen passerer gennem en indsnævring i taleapparatet, men ikke nok til at skabe turbulens.

Anvendelse i sprog

Referencer

Litteraturliste 
 
 
 

Konsonanter
CIK Boksning

CIK Boksning er en dansk bokseklub organiseret som en afdeling af Christianshavns Idræts Klub.

Gennem tresserne skabte klubben et væld af store navne som Tom Bogs, Preben Rasmussen, Lasse Benzon etc. Med disse navne på programmet fyldte man KB Hallen til sidste plads, når der blev afholdt internationale boksestævner.

Louis Olesen var gennem mange år en karismatisk formand for bokseafdelingen. Det er hans fortjeneste, at klubben opbyggede den formue, som de anvendte til erhvervelse af deres nuværende klubhus og træningslokaler. 

Bokseklubber fra Danmark
Sport på Amager
Pierre-Emerick Aubameyang

Pierre-Emerick Emiliano François Aubameyang (født 18. juni 1989) er en gabonesisk/fransk fodboldspiller, der spiller for Ligue 1-klubben Olympique Marseille.  Herudover repræsenterer han Gabons fodboldlandshold. Han spiller som angriber, men har også tidligere spillet som både venstre og højre kant.

Aubameyang fik sit store gennembrud i Borussia Dortmund, som han kom til fra AS Saint-Etienne i 2013. Her stod han i første sæson i skyggen af den polske Robert Lewandowski, hvor det blev til 21 bundesligakampe med 13 mål til følge. Efter at Lewandowski rejste til FC Bayern München, blev Aubameyang Dortmunds ubestridte topangriber. Han scorede således 31 mål i 32 kampe i Bundesligaen 2016-17.

Den 31. januar 2018 blev det offentliggjort, at Aubameyang skiftede til Arsenal for en transfersum på 56 millioner pund; her blev han genforenet med sin tidligere holdkammerat Henrikh Mkhitaryan.

Han modtog prisen som Årets fodboldspiller i Afrika 2015.

Den 19. maj 2022 annoncerede Patrick-Emerick Aubameyang officielt sin internationale pensionering efter 73 landskampe og 30 scorede mål.

Referencer

Eksterne henvisninger 

 Pierre-Emerick Aubameyang på lfp.fr
 

Fodboldspillere fra AC Milan
Fodboldspillere fra Gabon
Fodboldspillere fra OGC Nice
Fodboldspillere fra Lille OSC
Fodboldspillere fra AS Monaco FC
Fodboldspillere fra AS Saint-Étienne
Fodboldspillere fra Borussia Dortmund
Fodboldspillere fra Frankrig
Fodboldspillere fra FC Rouen
Fodboldspillere fra SC Bastia
Fodboldspillere fra Arsenal F.C.
Holstebro cup

Holstebro cup er en håndboldcup, der afholdes hvert år i påsken for unge håndboldspillere. Det er håndboldklubben HH90 (Holstebro Håndbold 90), der er ansvarlig for planlægning og afviklingen af cuppen.

Alle hold i aldersgruppen U10 til U18 kan deltage i cuppen uanset køn og nationalitet. Der spilles i 21 forskellige haller i Holstebro Kommune og Struer Kommune. Cuppen starter Skærtorsdag, hvor der er indmarch i Gråkjær Arena Holstebro. Langfredag starter cuppen, hvor alle hold er inddelt i forskellige puljer. Fredag aften fordeles holdene i nye puljer, alt efter hvor mange kampe holdet har vundet. Lørdag afgøres det dermed hvilke hold, der går videre til søndagens finaler.

Håndboldturneringer
Cup
Retrofleks lateral approksimant

Den retroflekse laterale approksimant er en konsonant. Den indikeres i det internationale fonetiske alfabet som span style="font-size:140%">⟨ɭ⟩</span>, og dens X-SAMPA-symbol er l`.

Egenskaber 
Den velære laterale approksimant er:
 Pulmonisk-egressiv, hvilket betyder at den udtalas ved at lade lungerne trykke luft ud gennem taleapparatet.
 Stemt, hvilket betyder at stemmebåndet er spændt under udtalen og genererer dermed en tone.
 Retrofleks, hvilket betyder at den udtales med tungespidsen bagoverbøjet.
 Lateral, hvilket betyder at luftstrømmen bevæger sig langs tungens sider.
 Approksimant, hvilket betyder at luftstrømmen passerer gennem en indsnævring i taleapparatet, men ikke nok til at skabe turbulens.

Anvendelse i sprog

Referencer

Litteraturliste 
 
 
 
 

Konsonanter
Franz Xaver Gabelsberger

Franz Xaver Gabelsberger (født 9. februar 1789 i München, død 4. januar 1849 sammesteds) var en tysk stenografisystemopfinder, som udviklede Gabelsbergers stenografisystem.

Gabelsberger var fra 1823 kancellist i det bayerske indenrigsministerium. Allerede i 1817 indledte han planer om et forkortelsessystem ved optagelse af referater og foretog prøver med sit system ved den bayerske stænderforsamling i 1819. Han arbejdede siden videre på dets fuldendelse. I 1823 var alfabetet og i 1826 hele systemet færdigudviklet, og 1834 publiceredes det i Anleitung zur deutschen Rede-Zeichnen-Kunst (nytryk 1904), senere, i 1838, tillige i Stenographische Lesebibliothek (nytryk 1904). Visse forbedringer til systemet fremlagdes i 1843 i Neue Vervollkommenungen in der deutschen Rede-zeichenkunst (nytryk 1904). Gabelsberger fik i 1829 af sin regering til opgave at udvikle debatstenografer og blev 1840 chef for den bayerske rigsdags stenografbureau. I 1902 grundlagdes i München et Gabelsberger-museum. Gabelsbergers stenografisystem vandt blandt andet udbredelse i Danmark.

Kilder 
 Svensk uppslagsbok, Malmö 1932

Stenografi
Opfindere fra Tyskland
Tyskere i 1800-tallet
Personer fra München
Svensk uppslagsbok
Ole Aaby

Ole Aaby (født 10. oktober 1926 i Loviisa, Finland, død 12. april 2014) var en dansk radiovært, ansat som redaktør og nyhedsoplæser ved Radioavisen fra 1961 til 1990. Han startede som ansat ved Den Radikale Provinspresse i 1946, blev siden ansat hos Det Radikale Venstres Pressebureau fra 1949-54 og senere som korrespondent ved Associated Press fra 1955-61.

I sin tid som nyhedsoplæser på Radioavisen, blev hans stemme kendt i den brede offentlighed og efterfølgende flittigt benyttet i andre mediesammenhænge, bl.a. i underholdnings-, film-, tv- og reklamebranchen. Han var desuden sproginteresseret og blev honoreret af Dansk Sprognævn med adskillige priser, ligesom han modtog prisen Den Gyldne Rose af Billedbladet for sin formfuldendte rigsdanske udtale.

Referencer

Eksterne henvisninger 
 
 

Journalister fra Danmark
Ansatte i DR
Radioværter fra Danmark
Husumer Wintermarathon

Husumer Wintermarathon (officielt navn Nord-Ostsee Sparkasse Wintermarathon) er et maratonløb in Husum, der er løbet årligt i februar eller marts siden 1972, løbet arrangeres af LAV Husum.

Løbsrekorder 

 Mænd: 2:15:17, Svend Erik Kristensen (Danmark), 1983
 Kvinder: 2:51:54, Lone Dybdal (Danmark), 1978

Siegerliste

Weblinks 

 Website der LAV Husum 
 Husumer Wintermarathon auf arrs.net  mit vollständiger Siegerliste 
 Laufberichte und Meldungen vom Husumer Wintermarathon auf marathon4you.de 

Maratonløb
Wintermarathon
Bærperikon

 
Bærperikon (Hypericum androsaemum) er en stedsegrøn busk med en opstigende til udbredt, tæt forgrenet vækst.

Kendetegn 
På sidegrenene findes to smalle, langsgående lister. De læderagtige blade er modsat stillede uden stilk, og de er hele og ægformede med hel rand. Oversiden er mørkegrøn med gennemsigtige oliekirtler, mens undersiden er blågrøn. Blomstringen foregår i juni-august, hvor man finder blomsterne siddende enkeltvis eller få sammen i små stande fra bladhjørnerne. De enkelte blomster er 5-tallige og regelmæssige med gule kronblade. Frugterne er kugleformede til ægformede bær, som først er rødbrune, men som bliver sorte og blanke ved modenhed.

Rodsystemet består af mange, vidt udbredte, seje rødder, som er i stand til at sætte rodskud.

Planten når maksimalt en højde på ca. 1,5 m og en kronebredde, der er en smule større

Hjemsted 
Bærperikon har sin naturlige udbredelse i Nordafrika, Mellemøsten, Kaukasus, Centralasien og det sydlige og vestlige Europa. Alle steder er arten knyttet til let skyggede voksesteder med en humusrig, vedvarende fugtig jord. 

I de blandede løvskove syd og sydvest for det Kaspiske Hav og i Alborz-bjergene findes arten på skyggede steder med fugtig eller våd bund sammen med bl.a. Acer insigne (en art af løn), ask, almindelig buksbom, almindelig figen, almindelig nældetræ, almindelig skovranke, almindelig vin, asiatisk kaki, bittersød natskygge, finnet bispehue, Gleditsia caspica (en art af tretorn), granatæble, græsk træranke, iransk el, kaukasisk vedbend, kaukasisk vingevalnød, korbær, kristustorn, laurbærkirsebær, lægejasmin, mispel, paternostertræ, Populus caspica (en art af poppel), Prunus caspica (en art af kirsebær), rødel, Sambucus edulis (en art af hyld), silkerosentræ, skørpil, Smilax excelsa (en art af sarsaparil), sort morbær, Tamus communis (en art af yams) og Teucrium hyrcanus (en art af kortlæbe).

Galleri

Note 

Gule blomster
Haveplanter
Perikon
Congaree National Park

Congaree National Park er en nationalpark i delstaten South Carolina, USA. Over to tredjedele af parken blev udpeget til beskyttet område den 24. oktober 1988 og området fik status som nationalpark den 10. november 2003, Parken er på 88,49 km². 

Parken  er beliggende ved Congareefloden, og består af størstedelen af den tilbageværende urskovsflodslette i Nordamerika.  Nogle af træerne er de højeste i det østlige USA, og Boardwalk Loop er en hævet gangsti gennem sumpen.
I parken er der sumplandskaber og  tempereret løvskov. Parken havde  	120.340  besøgende i 2013 .

Se også 
 Nationalparker i USA

Eksterne kilder/henvisninger 

Officielt websted

Nationalparker i USA
South Carolina
Anna Karenina (flertydig)

Anna Karenina har flere betydninger:
 Anna Karenina er en roman af Lev Tolstoj.

Romanen af Tolstoj er filmatiseret flere gange:
 Anna Karenina (film fra 1914) - russisk stumfilm.
 Anna Karenina (film fra 1915) - amerikansk sort-hvid stumfilm af J. Gordon Edwards.
 Anna Karenina (film fra 1920) - tysk stumfilm af Frederic Zelnik.
 Anna Karenina (film fra 1935) - amerikansk film over romanen af Clarence Brown.
 Anna Karenina (film fra 1967) - sovjetisk film instrueret af Aleksandr Sarkhi.
 Anna Karenina (film fra 1975) - sovjetisk spillefilm fra 1975 af Margarita Pilikhina.
 Anna Karenina (film fra 1997) - amerikansk film over romanen af Bernard Rose.
 Anna Karenina (tv-serie fra 2000) - britisk miniserie af David Blair.
 Anna Karenina (film fra 2012) - britisk episk romantisk drama fra 2012 af Joe Wright.
Gustave Joseph Biot

Gustave Joseph Biot (født 1833 i Bryssel, død 1905 i Antwerpen) var en belgisk kobberstikker og maler. 

Biot blev uddannet af Calamatta i École de gravure i Bryssel, opnåede 1855 Romerprisen og blev 1884 medlem af det belgiske akademi. Allerede Albas portræt efter Tizian (1849) vakte berettiget opsigt, og i sine senere hovedblade viser Biot stor formfølelse og en udviklet teknisk færdighed, der retter sig nøje efter originalerne, særlig Spejlet efter Czermak (1872), Franz Joseph efter Angeli (1873) og Galatheas triumf efter Rafael (1878). I 1890 blev han professor ved Kunsthøjskolen i Antwerpen. I sine senere år dyrkede Biot også malerkunsten.

Kilder 

  

Kobberstikkere fra Belgien
Malere fra Belgien
Personer fra Bruxelles
Friedrich Melchior Grimm

Friedrich Melchior Grimm (født 25. december 1723 i Regensburg, død 19. december 1807 i Gotha) var en tyskfødt fransk skribent og kritiker.

Biografi 
Han blev Magister ved universitetet i Leipzig, men gik 25 år gammel til Paris, hvor han snart skaffede sig fast og indbringende virksomhed som hofmester for nogle adelige børn. Skønt hans første optræden i denne stad fandtes klodset og ubehjælpsom, blev han meget hurtig afslebet, og det lykkedes ham at komme i bekendtskab med Diderot og Rousseau og gennem dem 1749 med madame d'Épinay og andre af den tids skønånder. Grimm var et lyst hoved, der forenede grundig lærdom med skarp kritisk sans og vandt udmærket herredømme over det franske sprog: 1753 optog han en virksomhed, der var begyndt af abbé Raynal, og sendte indtil 1773 hver 14. dag håndskrevne beretninger om politik, kunst, litteratur og skandale fra Paris til en stadig udvidet kreds af fremmede hoffer: det polske, toscanske, preussiske, til hertuginde Louise af Gotha, landgrevinde Karoline af Hessen og kejserinde Katarina den Store af Rusland, på hvem han fik megen indflydelse. Korrespondancen er blevet en kulturhistorisk hovedkilde for eftertiden — i samtiden var modtagerne forpligtede til hemmeligholdelse. Hans kritik er som regel sand og træffende, men ofte skarp og spottende. Han foretog adskillige diplomatiske rejser; Katarina modtog ham 1773 og 1776 i Rusland og gjorde ham til statsråd med obersts rang og til storkors af Sankt Vladimirordenen; han udnævntes desuden til tysk rigsbaron og til minister i Paris for Gotha. Da revolutionen udbrød, bosatte han sig i Gotha, og hele hans formue konfiskeredes. I direktoriets tid gjorde Katarina ham 1795 til sin gesandt i Hamborg, men sygdom og tabet af et øje tvang ham til at søge sin afsked. Hans Correspondence littéraire, philosophique et critique udgavs første gang (i høj grad mangelfuld) 1812—14, i fuldstændig udgave ved Maurice Tourneux (16 bind, Paris 1878—82).

Kilder 
 

Forfattere fra Frankrig
Fransksprogede forfattere
Franskmænd i 1700-tallet
Personer fra Regensburg